रियलका लागि बेन्जेमा लयमा
करिम बेन्जेमाको दुई गोलमा रियल म्याड्रिडले शनिबार स्पेनी ला लिगामा सेल्टा भिगोलाई ३–१ ले हराएको छ । लयमा रहेका फ्रान्सेली खेलाडीले गोल गरेको यो लगातार छैटौं खेल हो ।
म्याड्रिड — करिम बेन्जेमाको दुई गोलमा रियल म्याड्रिडले शनिबार स्पेनी ला लिगामा सेल्टा भिगोलाई ३–१ ले हराएको छ । लयमा रहेका फ्रान्सेली खेलाडीले गोल गरेको यो लगातार छैटौं खेल हो ।उनले २० र ३० औं मिनेटमा गोल गरेपछि रियलका लागि मार्को एसेसिओले अर्को एक गोल थपे । सेल्टा भिगोका तर्फबाट सान्टी मिनाले एक गोल फर्काए ।यो जितपछि रियल २८ खेलबाट ६० अंकसहित दोस्रो स्थानमा उक्लेको छ । उसको अगाडि एट्लेटिको म्याड्रिडको ६३ अंक छ । शनिबारका अन्य खेलमा सेभियाले रियल भालाडोलिडसँग १–१ को बराबरी खेल्यो । त्यसमा सेभियाका गोलरक्षक बोनोले इन्जुरी समयमा बराबरी गोल फर्काएका थिए । 